**A diplomamunka készítése**

1. A Diplomamunka-készítési Útmutató részei:
	1. Terjedelmi követelmények.
	2. Formai követelményeket és kötelező tartalmi elemeket tartalmazó leírás és sablon. A sablonnak „A diplomamunka/szakdolgozat közös sablonja” c. dokumentumokban írtakat változtatás nélkül tartalmaznia kell, de ezen felül előírhat kötelező tartalmi elemeket és mellékleteket.
2. A diplomamunkákban a sablonban meghatározott formák valamelyikének megfelelően kell feltüntetni az irodalomjegyzéket. Ennek a dolgozatban felhasznált összes alapismeretre vonatkozóan olyan hivatkozásokat kell tartalmaznia, melyek publikusan elérhető formájában jelentek meg. Internetes hivatkozást csak kiegészítő jellegű forrásoknál vagy nagyon speciális, szakmailag indokolható esetben szabad megadni.
3. A diplomamunkák leadásának határideje a vizsgaidőszak első hete, **2018. 05. 18. (péntek) 12 óra,**

**feltöltés határideje: 2018. 05. 17. (csütörtök).** 24 óra

1. Határidő utáni leadás esetén legkorábban a következő záróvizsga-időszakban lehet záróvizsgára jelentkezni.
2. A diplomamunka leadásának helye a diplomakurzust kiíró tanszék

5.§

**A diplomamunka leadása és bírálata**

1. A diplomamunka akkor adható be, amennyiben a belső konzulens írásban, a külső konzulens pedig írásban, vagy elektronikusan nyilatkozik arról, hogy a dolgozat beadható.
2. **A diplomamunkát az Egyetemi TVSZ-ben leírtaknak megfelelően egy nyomtatott példányban kell beadni. és a diplomamunka leadása előtti napon kell feltölteni a** [**http://lib.sze.hu/diplomaleado**](http://lib.sze.hu/diplomaleado) **weboldalra.**
3. A bírálót a diplomakurzus kiírására jogosult tanszék tanszékvezetője kéri fel (szükség esetén a belső konzulens javaslatára) írásban.
4. A tanszék vezetője a bírálói felkérést és a diplomamunkát a beadást követő egy héten belül elküldi, vagy elektronikusan elérhetővé teszi a bírálónak. A diplomamunkához mellékelni kell a Diplomamunka értékelő lapot ([2. sz. melléklet](#melléklet_9)) és jelezni kell a bírálat elkészítésére adott határidőt. (Bírálatra csak Tanszéki engedéllyel bocsátható a dolgozat, a „Bírálati lap”-ot a tanszéken kapják meg, egyénileg TILOS bíráltatni!!!)
5. A bírálatra vonatkozó határidőt úgy kell megállapítani, hogy a Diplomamunka értékelő lap és diplomamunka legkésőbb a záróvizsga időszak kezdete előtti héten hétfő 12 óráig a tanszékre visszaérkezzen.
6. A diplomakurzust kiíró tanszék a záróvizsgát szervező tanszéknek a záróvizsgát megelőző 5. munkanapig átadja a diplomamunkát a bírálattal együtt.
7. A hallgatónak a bírálatot legkésőbb öt nappal a záróvizsga napja előtt meg kell ismernie.
8. Amennyiben a záróvizsga-bizottság vagy a bíráló plágiumot állapít meg, akkor a dolgozat érvénytelen, a hallgató záróvizsgát nem tehet, új dolgozatot kell írnia.
9. A diplomamunka érdemjegyéről a záróvizsga bizottság dönt a bíráló véleménye, a belső konzulens és a kurzuskiírásra jogosult tanszék tanszékvezetőjének javaslata alapján
10. Ha egy diplomamunkának nem volt külső konzulense, akkor a bíráló csak külső személy lehet, azaz olyan, aki nem oktatója, óraadója, tanszéki mérnöke vagy kutató státuszú alkalmazottja a Gépészmérnöki, Informatikai és Villamosmérnöki Karnak.
11. A bírálat után a diplomamunka bíráló által aláírt bírálati lapjának szkennelt változatát (2/a-b melléklet) fel kell töltetni a Neptunba. (A KVJ Tanszéken a bírálat egyenlőre nem kerül feltöltésre, eredményéről a tanszéki titkárságon tájékozódhatnak.)
12. A záróvizsga után a diplomamunkák eredeti, nyomtatott példányát a záróvizsgát szervező tanszék visszaadja a hallgatónak.